
GAZDASÁGI PROGRAM

MÓRÁGY KÖZSÉG

ÖNKORMÁNYZATA

2015-2019. 

                                                         tervezet
Elfogadva: 2015. június ….-án 
a ……………… önkormányzati határozattal

Bevezetés

A gazdasági program elkészítésére a Magyarország helyi önkormányzatairól szóló 2011. évi CLXXXIX. törvény 116. § (5) bekezdésében megfogalmazott kötelezés alapján került sor.

A gazdasági program elkészítésének célja, hogy az Önkormányzat Képviselő-testülete a ciklusának időtartama alatt egy egységes, előre meghatározott célrendszer szerint működjön, fejlődjön.
A gazdasági program összeállítása során az alábbiak kerültek figyelembevételre:

- a Képviselő-testület, polgármester elképzelései, 

- az Önkormányzat lakossága, önszerveződő közösségei (civil szervezetek) által megfogalmazott elképzelések, igények,

- az Önkormányzat jelenlegi, illetve várható pénzügyi helyzete.

A gazdasági programban meghatározott célkitűzések eléréséhez a Képviselő-testületnek két irányba is koncentrálnia kell:

- egyrészt a célkitűzések egymásra épülő megvalósítására, másrészről

- a szükséges anyagi források, eszközök megteremtésére.

A célkitűzések megvalósításakor a Képviselő-testületnek ügyelnie kell arra, hogy az egyes elképzelések úgy valósuljanak meg, hogy azok a legfőbb célként meghatározottakat segítsék, járuljanak hozzá a részcélok megvalósításához. A jelen gazdasági programban meghatározott célok, elképzelések megvalósításához biztosítani kell a szükséges anyagi eszközöket, valamint vagyont. Az anyagi eszközök, valamint a vagyon megteremtéséhez nem elegendőek a szokásos, évről évre keletkező források (állami támogatások, KNPA támogatások), hanem szükség van

- a pályázati lehetőségek felkutatására, illetve

- az Önkormányzat sajátosságainak kihasználása alapján új lehetőségek keresésére, illetve a meglévő anyagi források nagyobb mértékű kihasználására.
Az Önkormányzatok helyzete, feladatrendszere, belső működése az elmúlt négy évben megváltozott. Számos feladat, hatáskör került más szintre, a közigazgatás rendszerébe bekerültek a járások, az oktatás szervezésébe a Klebelsberg Kunó Intézményfenntartó Központ (KLIK). Azonban ez közel sem jelenti azt, hogy az Önkormányzatoknak kevesebb feladata lenne, hanem más jellegű, a helyi, települési feladatok és az ehhez kapcsolódó központi elképzelések végrehajtása és ennek megszervezése került előtérbe. Mindenképpen fontos feladat azonban megfogalmazni minden olyan célkitűzést, feladatot, mi szükséges ahhoz, hogy előrébb mozdítsuk településünket több tekintettben is. Azt is látni kell, hogy annak ellenére, hogy jelenleg az Önkormányzatnak minimális szinten vannak csak likviditási gondjai, pénzügyileg kiegyensúlyozott nagyobb léptékű fejlesztésre, beruházásra csak akkor nyílik lehetőség, ha arra központi vagy pályázati forrás van. Az önkormányzat saját bevételei csak kisebb munkák finanszírozására, valamint részben a pályázati önerők biztosítására elegendők. Ugyanakkor az előfinanszírozásnál már a legutóbbi pályázatunknál (MVH Kossuth u. 1. épület felújítása) hitelt kellett felvennünk. 
Mórágy Község
gazdasági helyzetét alapvetően befolyásoló körülmények

1.1. A kormány gazdaságpolitikai célkitűzései

A modern, szolgáltató közigazgatás reformja keretében a kormány
- bővítette a kormányhivatalok, a kormányablakok tevékenységét, ellátandó feladatait
- kialakította a járásokat
- változtatta a jegyzői feladatkört
- a normatív támogatási rendszert feladatfinanszírozással egészítette ki
- törvényt alkotott a közös hivatalok létrehozásáról, a 2000 fő alatti települések önálló hivatalait megszűntette
- az általános iskolai nevelést, oktatást állami feladattá tette
- átalakította a helyi adók rendszerét, melynek keretében- elvette a személyi jövedelemadó helyben maradó részét,- elvonja gépjárműadó 60 %-t
A 2013-20-ig tartó EU finanszírozású ciklus keretében a források felhasználásának prioritásaként a gazdaságfejlesztést, a munkahelyteremtést, a kis és középvállalkozások támogatását jelölte meg. Az összes források 60 %-át kívánja e célokra költeni a kormány.
Támogatást élveznek az energia felhasználást csökkentő korszerűsítések, fejlesztések is.
Mórágy Község 
gazdasági helyzete és a várható változások

2.1. A vagyoni helyzet

Az Önkormányzat vagyona a 2014. évi zárómérleg szerint 1.256.050 e Ft. Összehasonlítva az előző év zárómérlegével 1.252.492 millió Ft ( 3.558 e Ft ). összegű vagyonnövekedést mutat.          
Az Önkormányzat ingatlanvagyona forgalomképtelen – ezen belül nemzetgazdasági szempontból kiemelt jelentőségű – vagyonból, korlátozottan forgalomképes vagyonból és üzleti (korábban: forgalomképes) vagyonból áll. 
A forgalomképtelen törzsvagyon körébe tartozó főbb ingatlanok: közterületek, utak, járdák, buszváró, árok…stb. Korlátozottan forgalomképes törzsvagyon körébe tartozó főbb vagyonelemek jelenleg: Önkormányzati Hivatal,  Orvosi rendelő, Óvoda, Konyha, erdő….stb. Az üzleti vagyon körébe tartoznak belterületi beépítetlen területek.
Üzemeltetésre átadott vagyon az ivóvíz-, illetve a csatornahálózat rendszer.  

A vagyon vagyonelem szerinti megoszlása kedvezőtlen, mert nagyon nagy a forgalomképtelen, illetve a korlátozottan forgalomképes vagyon aránya. 
2.2. A pénzügyi helyzet 

Az Önkormányzat pénzügyi, likviditási helyzetét jellemzi, hogy az állami normatíva, illetve a helyi adók, KNPA működési támogatása és a helyiségek bérbeadásából, származó helyi bevételek elegendőek a mindennapi működésre, ugyanakkor fejlesztésre kizárólag a KNPA által nyújtott támogatás összegét tudja fordítani önkormányzatunk.
2.3. A költségvetés főbb szerkezete és a várható tendenciák

A költségvetési kiadások szerkezete az elmúlt éveket nézve az alábbiak szerint alakult:

	Megnevezés
	A kiadások aránya (%) és összege (eFt)

	
	2010
	%
	2011
	%
	2012
	%
	2013
	%
	2014
	%

	Személyi juttatások
	28.878
	7,67
	19.251
	4,98
	17.095
	4,32
	21.339
	7,69
	26.241
	12,35

	Személyi juttatások járulékai
	6.285
	1,68
	4.098
	1,60
	3.714
	0,94
	4.666
	1,68
	5.396
	2,54

	Dologi jellegű kiadások
	44.065
	11,07
	53.264
	13,28
	45.319
	11,46
	45.355
	16,35
	40.916
	19,26

	Működési célú pénzeszköz átadás egyéb támogatás
	162.313
	43,73
	166.410
	43,04
	190.843
	48,26
	82.412
	29,71
	76.462
	35,99

	Felhalmozási célú kiadások
	117.711
	31,26
	135.059
	34,90
	106.597
	26,96
	105.859
	38,16
	56.734
	26,71

	Finanszírozási

kiadások
	17.318
	4,60
	8.564
	2,20
	31.871
	8,06
	17.761
	6,41
	6.684
	3,15

	Kiadások összesen
	376.570
	100
	386.646
	100
	395.439
	100
	277.392
	100
	212.433
	100


A költségvetési kiadások közül a következő években is várható, hogy a személyi juttatások és a munkaadókat terhelő járulékok nagyságát és arányát növeli:

· a kötelező munkabéremelés (minimálbéremelés….stb.)

· az emelkedő járulékok

a dologi jellegű kiadások nagyságát és arányát

· növeli az infláció ( az elmúlt években minimális volt ) 
· csökkentheti a takarékosabb, gazdaságosabb, megfontoltabb gazdálkodás

Bevételek
A költségvetési bevételek szerkezete az elmúlt éveket nézve az alábbiak szerint alakult:

	Megnevezés
	A bevételek aránya (%) és összege (eFt)

	
	2010
	%
	2011
	%
	2012
	%
	2013
	%
	2014
	%

	Intézményi működési bevételek
	22.884
	6,08
	26.523
	6,72
	18.244
	4,23
	11.537
	4,10
	4.982
	2,31

	Önkormányzatok sajátos működési bevételei
	35.098
	9,33
	34.924
	8,85
	34.834
	8,08
	5.728
	2,03
	6.183
	2,86

	Önkormányzatok költségvetési támogatása
	124.149
	32,99
	134.287
	34,04
	144.207
	33,44
	78.465
	27,85
	64.589
	29,91

	Működési célú pénzeszköz átvétel
	88.456
	23,51
	84.084
	21,31
	92.098
	21,36
	41.129
	14,60
	65.561
	30,35

	Hitelek, Pénzmaradvány, Intézmény finanszírozás
	9.096
	2,42
	429
	0,11
	8.375
	1,94
	36.424
	12,93
	1.080
	0,5

	Felhalmozási célú bevételek
	103.487
	27,50
	100.472
	25,47
	109.923
	25,49
	97.479
	34,60
	71.841
	33,26

	Finanszírozási

bevételek
	-6.872
	-1,83
	13.795
	3,50
	23.517
	5,46
	10.947
	3,89
	1.747
	0,81

	Bevételek összesen
	376.298
	100
	394.514
	100
	431.198
	100
	281.709
	100
	215.983
	100


2.4. A gazdasági program anyagi forrásainak megteremtése

Az Önkormányzat a gazdasági programban meghatározott célkitűzések megvalósításához szükséges anyagi források biztosítása érdekében a következő feladatokat rögzíti:

Az Önkormányzat sajátos működési bevételeinek növelési lehetőségeit meg kell keresni. Törekedni kell olyan helyi adórendszer megteremtésére, amely megfelel a helyi adópolitika elvárásainak, és hatékony eszköze az Önkormányzat saját forrás növelésének. Ennek lépéseit az önkormányzat a következő években meg kell tenni, ha szükséges a helyi adó rendeletek felül kell vizsgálni. 
A Képviselő-testület ismeri a költségvetési támogatási rendszert, és az elképzeléseivel összhangba hozva igyekszik kihasználni a támogatási rendszer nyújtotta előnyöket (azaz a feladatokat igyekszik olyan formában, illetve feltételekkel megteremteni, hogy a legkedvezőbb összegű támogatást kapja.  

Az Önkormányzat áttekinti a meglévő vagyontárgyait, azok hasznosításának módjait és lehetőségeit, valamint a fenntartási, üzemeltetési költségek nagyságát. Javaslatot dolgoz ki az egyes vagyontárgyak megfelelő hasznosítására, a felesleges vagyontárgyak kihasználására, valamint az egyes vagyontárgyak értékesítésére.

Az Önkormányzat törekszik arra, hogy a gazdasági programjában meghatározott célkitűzéseket lehetőség szerint hitelfelvétel nélkül, minél több pályázati forrás bevonásával valósítsa meg. 

Ha hitel felvétele elkerülhetetlen, kerülni kell, hogy azt működésre vegye igénybe! Hitel felvételét azok a beruházások indokolhatják, amelyből az önkormányzatnak tényleges, a hitel és a kamat, valamint egyéb költségek összegét meghaladó bevétele, illetve vagyongyarapodása lehet. ( Az önkormányzat hitel képességének a vizsgálatának eredménye mindezt befolyásolhatja).
2.5. Folyamatban lévő beruházások, fejlesztések:
Az Önkormányzati vagyonnál a következő beruházások, fejlesztések vannak folyamatban 2014. 12. 31. állapot szerint
- vízlágyító rendszer kiépítése 3 millió Ft 
2.6. Hiteltörlesztés

Jelenleg nincs hitele az önkormányzatnak.
A gazdasági program
3.1. Fejlesztési elképzelések

1. Fejlesztések, elképzelések

Mórágy Község Önkormányzatának Képviselő-testülete a 2015-2019. évekre a következő általános fejlesztési elképzeléseket határozza meg. (A konkrét fejlesztési elképzeléseket a gazdasági program további részei, az adott témakörhöz kapcsolódóan tartalmazzák.)

A) Infrastruktúra

Az infrastrukturális fejlesztések pozitív irányba befolyásolják a település fejlődését. Az infrastruktúra-fejlesztést gyakran más fejlesztésekkel elért eredmények kényszerítik ki, illetve a megvalósult infrastruktúra gyakran újabb fejlesztési igényeket indukál, illetve megnyitja a továbblépés lehetőségét.

Az Önkormányzat Képviselő-testülete ezért fontosnak tartja a közúthálózat, a járda, a csatornahálózat, a vízvezetékrendszer, a szennyvízcsatorna rendszer, a villamos energia, a gáz, a közvilágítás, illetve egyéb telefon, internet, kábeltelevízió szolgáltatások biztosítását és folyamatos fejlesztését.

A./ Infrastruktúra

· Utak, járdák felújítása, korszerűsítése

· Külterületi utak rendbetétele 

· Sportcsarnok építése, tornaterem kialakítása

· a település vízelvezető árkainak folyamatos karbantartása

· térítésmentes hulladékszállítás biztosítása
B./ Környezetvédelem
· parlagfűirtás, általános gyommentesítés
· Közterületeink virágosítása
C./ Oktatás, művelődés
· Óvoda működtetése, lehetőség szerint fejlesztése
· Tehetséges, szociálisan rászorult tanulók támogatása (Bursa ) 
· Művelődési ház felújítása, korszerűsítése

· Gránit fesztivál évenkénti megrendezése
· Ünnepeink megtartása, színvonalának, az azon való résztvevők számának növelése
· Megyei Könyvtári  ellátásban való részvétel megtartása ( mozgókönyvtár )
D./ Szociális és egészségügyi ellátás
· Jelenlegi szociális és egészségügyi rendszer fenntartása (társulás, ill. vállalkozási szerződés alapján) 
· Szociálisan rászorult személyek támogatása (idős, magányos, beteg emberek támogatása)
· Kötelező és ajánlott szűrővizsgálatok népszerűsítése
· Szociális étkezés illetve a házi segítségnyújtás intézményének a fenntartása
· Az orvosi, fogorvosi rendelő magas színvonalon való fenntartása

· a 0-3 éves gyermekes családok támogatásának továbbvitele

E./ Közbiztonság

· Jó együttműködés fenntartása rendőrséggel
· Közterületek, rendezvények rendjének megőrzése
· A meglévő térfigyelő kamerarendszer bővítése, fejlesztése
· Bűnmegelőzési stratégia kidolgozása
F./ Civil szervezetek

· Közös rendezvények szervezése, könyvtári szolgáltatások megyei könyvtár segítségével népszerűsítése 
· Lakosok aktív közreműködésének kérése rendezvények lebonyolításánál

· Civil szervezeteink támogatása lehetőségeinkhez mérten

   G.) Turisztika

· Gránit fogadó építésének a befejezése

· Információs és köszöntő táblák kihelyezésének folytatása

· Hengermalom épületének felújítása, udvar korszerűsítése
   H.) Önkormányzati lakásgazdálkodás, fiatalok letelepedése, 
· Az önkormányzati bérlaskások korszerűsítése, felújítása

· Az első lakáshoz jutó támogatások továbbfolytatása

2. Munkahelyteremtés

A munkahelyteremtés feltételeinek javítása a településen fontos feladat  (a közmunkaprogram a munkanélküliség arányát csökkenti)

Közmunkaprogram:

A közmunka program előnyt biztosít az állás nélküli személynek azáltal, hogy a közmunka ideje munkavégzésnek minősül, másrészt előnyt jelent a foglalkoztatónak, mivel kedvező anyagi feltételekkel (részben a munkaügyi központ pályázati finanszírozásával) tud elláttatni közcélú feladatokat. 

A közmunkások foglalkoztatásával kapcsolatban az Önkormányzat:

· megvizsgálja a közmunkások foglalkoztatásának lehetőségeit

· kihasználja a közmunkával való foglalkoztatás finanszírozási előnyeit 

Munkahelyteremtés elősegítése érdekében: 

· segíti a helyi gazdaság megerősödését, ehhez igyekszik kedvező feltételeket teremteni, hogy a vállalkozók számára munkahely-bővítési lehetőséget teremtsen, 

·  közszolgáltatások megtartása, illetve bővítése révén munkahelyet teremt, és tart fenn a köztisztviselők, közalkalmazottak foglalkoztatásával, 

· aktívan részt vesz a munkaadók és munkavállalók igényeinek közvetítésében, rendszeresen együttműködik a munkaügyi hivatalokkal. 

3. Településfejlesztési politika

Mórágy község Önkormányzatának településfejlesztési politikájának legfőbb célkitűzése, hogy az önkormányzati vagyon a Képviselő-testület ciklusa alatt tartósan ne csökkenjen, lehetőségekhez képest növekedjen. Csak olyan fejlesztéseket vállaljon, melyekkel a megvalósuló eszközöket, programokat a működtetés során is zökkenőmentesen finanszírozni tudja.

Az Önkormányzat Képviselő-testülete fontosnak tartja, hogy a településfejlesztés során azok az igények kerüljenek előtérbe, 

· melyek olyan probléma megoldására, igény kielégítésére irányulnak, melyek alapvető településüzemeltetési és közszolgáltatási feladatokhoz kapcsolódnak, vagy

· melyek több településfejlesztési, üzemeltetési cél megvalósítását is segítik,

· melyek a település fejlesztése szempontjából felállított rangsorban előbbre vannak.

A településfejlesztés átgondoltságát segíti a jelen gazdasági program, valamint az éves költségvetési tervek, melyek sorrendbe állítják a célokat, illetve részcélokat valósítanak meg a ciklus évei alatt.

A településfejlesztés során – az alapvető településüzemeltetési és közszolgáltatási célú fejlesztések kivételével – figyelembe kell venni a következőket:

· azokat a fejlesztéseket, programokat kell előtérbe helyezni:

· melyekhez kapcsolódva gazdasági számítások igazolják azt, hogy a fejlesztés eredményeként az Önkormányzat tartósan (legalább 4 éven keresztül) a korábbi éveknél magasabb bevétellel, illetve alacsonyabb kiadással számolhat, és/vagy

· melyek hosszú távon a népességszám emelkedését idézik elő, 

· melyek munkahelyet teremtenek, 

· elősegítik a letelepedni vágyók igényeinek kielégítését.

· melyek a helyi lakosok életszínvonalának növekedését elősegítik

· háttérbe kell helyezni azokat a fejlesztéseket, melyek:

· a lakosság, vagy a vállalkozók nagyon szűk körét érintik, és mely fejlesztésekkel megvalósuló beruházás aránytalan nagy működtetési kiadásokkal jár,

· üzemeltetése aránytalanul nagy terhet ró az Önkormányzatra, és adott közszolgáltatás más módon, kedvezőbb anyagi feltételekkel biztosítható.

Település rendezési terv 

Az Önkormányzat területrendezési terve a településfejlesztés egyik alapdokumentuma, amely kijelöli a településen belül az egyes településrészek funkcióját, jellegét.

A Képviselő-testület feladata, hogy:

· a ciklus ideje alatt áttekintsem és aktualizálja a településrendezési tervet, szükség esetén lépéseket tegyen a rendezési terv módosítására, 

· konkrét lépéseket tegyen a rendezési tervben szereplő fejlesztések megvalósítására.

4. Pénzügyi és adópolitika

· Dologi kiadások csökkentése

· Évente fejlesztési, beruházási tartalék képzése

· Adónemek felülvizsgálata

· Pályázatokhoz szükséges önerőalap biztosítása

· Folyamatos pályázati lehetőségek kihasználása

5. Közszolgáltatás

· Ügyfélbarát önkormányzati szolgáltatói tevékenység fenntartása községünkben

· a szolgáltató jellegű közigazgatás megteremtése,

· az elektronikus ügyintézés lehetőségének megteremtése, 

Ezen „Gazdasági Program”-ot Mórágy Község Önkormányzatának Képviselő-testülete a felülvizsgálás után a …………. önkormányzati határozatával fogadta el. 
Mórágy, 2015. június 12. 









Glöckner Henrik sk.

